รัฐบาล ย้ำ ประชาชนที่ไม่สามารถเลือกตั้งสมาชิกสภาผู้แทนราษฎรวันที่ 14 พฤษภาคมได้ ให้ลงทะเบียนเลือกตั้งล่วงหน้าได้จนถึงวันพรุ่งนี้เป็นวันสุดท้าย
นางสาวทิพานัน ศิริชนะ รองโฆษกประจำสำนักนายกรัฐมนตรี กล่าวในรายการรัฐบาลเล่าเรื่องกับทีมนารีสโมสร แจ้งประชาสัมพันธ์การลงทะเบียนเลือกตั้งล่วงหน้านอกเขตผ่านเว็บไซต์ หลังจากที่สำนักงานคณะกรรมการการเลือกตั้ง (กกต.) ได้กำหนดวันเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในวันที่ 14 พฤษภาคม 2566 สำหรับประชาชนที่ต้องการเลือกตั้งล่วงหน้านอกและในเขต หรือ นอกราชอาราจักร ให้ลงทะเบียนเลือกตั้งล่วงหน้าได้ระหว่างวันที่ 25 มีนาคม - 9 เมษายน 2566 โดยยื่นคำขอลงคะแนนเสียงได้ ด้วยตนเองต่อนายทะเบียนอำเภอ ท้องถิ่น หรือผ่านทางสถานเอกอัครราชทูตประจำประเทศไทย หากไม่สะดวกเดินทางสามารถยื่นผ่านทางไปรษณีย์จ่าหน้าซองถึงนายทะเบียนอำเภอ หรือ นายทะเบียนท้องถิ่น โดยถือวันประทับตราไปรษณีย์เป็นสำคัญ หรือสามารถยื่นผ่านอินเทอร์เน็ตผ่านเว็บไซต์ กกต. หรือ แอปพลิเคชันไทยดี หรือ SMART VOTE หรือสามารถขอข้อมูลเพิ่มเติมผ่านกรมการปกครอง เมื่อลงทะเบียนแล้วอย่าลืมไปใช้สิทธิล่วงหน้าในวันที่กำหนดเพื่อป้องกันการถูกตัดสิทธิ์เลือกตั้ง